Per Waage

Se også bandyspilleren Per Torgeir Waage

Per Holmboe Waage (1918–1991) var en norsk lege, motstandsmann og barnebokforfatter.

Waage tok artium i 1938, ble ferdig utdannet lege i 1948 og arbeidet som stadslege i Tromsø, som sjefshygieniker i Forsvarets sanitet, assisterende fylkeslege i Akershus og stadslege i Drammen. Han var militærlege i FN-tjeneste i Gaza i 1957 (UNEF I) og i ONUC i Kongo i 1960.

Han skrev barneboka Anders i Vestisen (1951), som fikk Kirke- og undervisningsdepartementets premiering for barnelitteratur.

Waage drev med illegalt arbeid under krigen før han måtte flykte til England. Han var en del av Special Operations Executive og kom til Sørøya siste krigsvinteren som løytnant/marinelege for den norske unnsetningsstyrken.Per Holmboe Waage; litteraturnettnordnorge.no Sammen med Per E. Danielsen og Ole Friele Backer skrev han Øya i ingenmannsland'' (1946) om evakueringen av befolkningen på Sørøya i Finnmark til Skottland.

Han var bror av Eleonore Bjartveit, og far til Anders Waage. Waage skrev et hefte om sin egen slektshistorie.

 Referanser 

Kategori:Norske leger
Kategori:Norske barnebokforfattere
Kategori:St. Olavsmedaljen med ekegren
Kategori:Krigsmedaljen
Kategori:Personer tilknyttet Special Operations Executive